CELEX: 32021D0503(01)
Language: et
Date: 2021-04-23 00:00:00
Title: Nõukogu otsus, 23. aprill 2021, millega võetakse vastu nõukogu seisukoht Euroopa Liidu 2021. aasta üldeelarve paranduseelarve projekti nr 2 kohta 2021/C 161 I/02

3.5.2021   
               
               
                  ET
               
               
                  Euroopa Liidu Teataja
               
               
                  CI 161/2
               
            
         NÕUKOGU OTSUS,
         23. aprill 2021,
         millega võetakse vastu nõukogu seisukoht Euroopa Liidu 2021. aasta üldeelarve paranduseelarve projekti nr 2 kohta
         (2021/C 161 I/02)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a,
         võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012, (1) eriti selle artiklit 44,
         ning arvestades järgmist:
         
                     —
                  
                  
                     liidu 2021. aasta eelarve võeti lõplikult vastu 17. märtsil 2021 (2);
                  
               
                     —
                  
                  
                     24. märtsil 2021 esitas komisjon ettepaneku, mis sisaldab 2021. aasta üldeelarve paranduseelarve projekti nr 2;
                  
               
                     —
                  
                  
                     võttes arvesse enneolematut kriisi ja vajadust lühikese etteteatamisajaga rahastada kiireid poliitikameetmeid, on asjakohane erandkorras nõustuda komisjoni ettepanekuga luua erakorralise toetuse rahastamisvahendi raames 100 miljoni euro suurune puhver pandeemia arenedes tekkida võivate vajaduste võimaliku eelarvelise mõju tasandamiseks. Selline eelarve kavandamine ei tohiks luua pretsedenti ja komisjon peaks kasutama kõnealuse reserviga seotud assigneeringuid üksnes COVID-19 pandeemia vastu võitlemiseks meetmete kaudu, mis on rahastamiskõlblikud nõukogu 14. aprilli 2020. aasta määruse (EL) 2020/521 alusel, millega aktiveeritakse määruse (EL) 2016/369 kohane erakorraline toetus ja muudetakse määruse sätteid, võttes arvesse COVID-19 puhangut (3);
                  
               
                     —
                  
                  
                     selleks et COVID-19 pandeemiale reageerimiseks teha 2021. aastal erakorralise toetuse rahastamisvahendi ning Haiguste Ennetamise ja Tõrje Euroopa Keskusele antava ELi toetuse raames kiiresti kättesaadavaks piisavad assigneeringud, peab nõukogu viivitamata vastu võtma oma seisukoha 2021. aasta üldeelarve paranduseelarve projekti nr 2 kohta. Sellest tulenevalt on nõukogu kodukorra artikli 3 lõike 3 kohaselt protokolli nr 1 artiklis 4 liikmesriikide parlamentide teavitamiseks ette nähtud kaheksanädalase tähtaja lühendamine põhjendatud,
                  
               ON VASTU VÕTNUD KÄESOLEVA OTSUSE:
         
            Ainus artikkel
            Nõukogu seisukoht Euroopa Liidu 2021. aasta üldeelarve paranduseelarve projekti nr 2 kohta võeti vastu 23. aprillil 2021.
            Nõukogu seisukoha täielik tekst on tutvumiseks või allalaadimiseks saadaval nõukogu veebisaidil http://www.consilium.europa.eu/.
         
         
            Brüssel, 23. aprill 2021.
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  ELT L 193, 30.7.2018, lk 1.
         
            (2)  ELT L 93, 17.3.2021, lk 1.
         
            (3)  ELT L 117, 15.4.2020, lk 3.